proxectonos/corpus_dominio_legal_administrativo_tmp huggingface dataset:
LICITACIÓN DE OBRAS NA RÚA SUBIDA Á COSTA Nº 5 DE VIGO
ADMINISTRACIÓN LOCAL — Municipal — Consorcio Cascovello de Vigo (Contratos administrativos, 19/08/2016)

Aprobados polo Comité executivo do Consorcio Casco Vello de Vigo, na súa sesión do día 28 de xullo de 2016, os Pregos de Cláusulas Administrativas Particulares que rexerán a contratación das obras de rehabilitación de edificio na rúa Subida á Costa, 5, en Vigo, faise público o expediente e anúnciase a súa licitación: Datos xerais e datos para a obtención de información. a) Organismo: Consorcio Casco Vello de Vigo b) Obtención de documentación e información: 1. Dependencia: Consorcio Casco Vello de Vigo.2. Domicilio: Praza. da Princesa nº 7 1º. 3. Localidade e Código Postal: Vigo, 36202.4. Teléfono: 34 986 44 26 38.5. Fax: 34 986 44 26 39.6. Perfil del contratante: http://consorciocascovellovigo.org/category/licitacions-abertas/ 7. Correo electrónico: info@consorciocascovellovigo. org a) Tipo: Obra. b) Descrición: O contrato ao que se refire o presente anuncio ten por obxecto a execución das obras recollidas no proxecto aprobado pola Administración contratante para a rehabilitación do inmoble situado na rúa Subida á Costa, 5, de Vigo, así como, se é o caso, as derivadas dos proxectos modificados deste, nos casos previstos e na forma establecida nos artigos 219 e 234 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público. c) Lugar de execución: Vigo (Pontevedra). d) Prazo de execución: 12 meses. e) CPV (Referencia de Nomenclatura): 45210000-2 f) Número de expediente: 95-17/2016. a) Tramitación: Ordinaria. b) Procedemento: Aberto. c) Criterios de adxudicación, no seu caso: A oferta máis vantaxosa tendo en conta os criterios de adxudicación que figuran no prego de condicións.287.422,24 euros (IVE excluído). 239.518,53 euros (IVE excluído). a) Provisional: 0 euros (cero euros). b) Definitiva: 5% do prezo de adxudicación do contrato, excluído o IVE. a) Véxase Prego de Cláusulas Administrativas Particulares. Non procede acreditar clasificación. a) Data límite de presentación: o prazo rematará ós 26 días seguintes ó de publicación do presente anuncio no BOP e no DOG; b) Lugar de presentación: Rexistro Xeral do Consorcio Casco Vello de Vigo, Praza da Princesa nº 7 1º 36202 Vigo, os días laborais, de luns a venres, en horario de oficina de 9:00 a 13:30 horas, así como nos lugares e forma que se indican nas cláusulas 12 e 13 do Prego de Cláusulas Administrativas Particulares. c) Admisión de melloras: non. d) Prazo da obriga de mante-la oferta: dous meses contados dende o día da apertura de proposicións. a) Apertura sobres: Ver perfil do contratante. Os gastos de publicación de anuncios correrán por conta do adxudicatario, cun importe máximo de 1.500,00 euros. Vigo, 1 de agosto de 2016.—O Presidente do Consorcio Casco Vello de Vigo (P. D. Resolución do 02-02-2016), O xerente do Consorcio, Alfonso M. Ramos Covelo.
APROBACIÓN INICIAL MODIFICACIÓN PLANTILLA ORZAMENTO MUNICIPAL 2016
ADMINISTRACIÓN LOCAL — Municipal — Mondariz (Presupostos e cadros de persoal, 09/02/2016)

1.—A Corporación Municipal, en sesión plenaria celebrada o 28 de novembro de 2015 adoptou entre outros, os seguintes acordos: Aprobar a modificación da plantilla de persoal funcionario e laboral consistente en: As prazas correspondentes a funcionarios son as seguintes: As prazas correspondentes a persoal laboral son as seguintes: 2.—Expor a público o expediente de modificación da plantilla polo prazo de 15 días hábiles, a contar dende o día seguinte ao da publicación no anuncio no BOP, durante o cal poderase consultar o expediente e presentar reclamacións ante o Pleno Municipal.3.—Aprobada definitivamente a modificación, que se remita copia á Administración do Estado, e a Comunidade Autónoma, e que se publique no BOP a efectos do seu coñecemento e entrada en vigor. Mondariz, a 01 de febreiro de 2016.—O Alcalde, X. Carlos Montes Bugarín.
NOTA INFORMATIVA ANUNCIO COBRANZA IMPOSTO DE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/04/2016)

1º.—O Concello remitirá aos domicilios fiscais dos contribuíntes un aviso de pagamento co que se poderá facer o ingreso en calquera entidade de depósito colaboradora na recadación municipal (a práctica totalidade das mesmas), na oficina da entidade de depósito sita no interior da Casa Consistorial, ou ben nos caixeiros automáticos das entidades financeiras colaboradoras na recadación municipal que teñan habilitada esta opción, ata a data límite de ingreso que se sinala naquel, no horario de caixa establecido por cada entidade para o pagamento dos recibos non domiciliados.2º.—O ingreso tamén poderá efectuarse a través de INTERNET, mediante tarxeta de crédito ou débito, dende a páxina web do Concello de Vigo (www.vigo.org), pulsando na pestana “trámites mais comúns”, opción “pagamento de recibos”. Este servicio será totalmente gratuíto para os usuarios, calquera que sexa a entidade financeira emisora da tarxeta coa que se efectúa o aboamento.3º.—As/os contribuíntes que teñan domiciliado o tributo non recibirán o documento de pagamento, cargándoselles na conta indicada o importe correspondente o último día do período voluntario. As devolucións que se produzan causarán baixa automaticamente no ficheiro xeral de domiciliacións do Concello para exercicios sucesivos.4º.—As/os contribuíntes que tiveran os seus tributos domiciliados e aínda así reciban nos seus domicilios o documento de pagamento, será porque a domiciliación é incorrecta. Deberán entregar o xogo de documentos na entidade bancaria que o tratará como un cobro de ventá sen prexuízo de que, unha vez asinada a autorización, sexa informatizada a citada domiciliación para exercicios posteriores.5º.—As/os contribuíntes que por calquera causa deixen de recibir o documento de pagamento poderán obter un duplicado a través de internet, dende a páxina web do Concello de Vigo (www.vigo.org), pulsando na pestana “trámites mais comúns”, opción “impresión de recibos”, ou ben en calquera oficina das entidades CAIXABANK ou ABANCA. Vigo,29 de marzo de 2016.—O Concelleiro Delegado de Orzamentos e Facenda, Jaime Aneiros Pereira.—O Tesoureiro, Luis García Álvarez.
CONVOCATORIA ASEMBLEA XERAL ORDINARIA
SECCIÓN NON OFICIAL —  — Comunidad de Usuarios de Castro Barreiro (Outros documentos, notificacións e informacións públicas, 03/02/2016)

Don Sergio Estévez Díaz, Presidente da Traida de Augas de Castro Barreiro, convócao á Asemblea Xeral Ordinaria que terá lugar no salón de actos do Centro Cultural e Social de Castro Barreiro o vindeiro Sábado día 5 de marzo de 2016, ás 20:00 horas en primeira convocatoria, e de non haber quórum suficiente, en segunda convocatoria, ás 20:30 horas do mesmo día, co seguinte 1º. Lectura e aprobación da acta anterior.2º. Presentación e aprobación, se procede, do estado de contas.3º. Explicación de obras realizadas e pendentes de realizar.4º. Altas e baixas de abonados.5º. Elección da nova Dirección Administrativa (Xunta Directiva e Xurado). 6º. Presentación da lista de Usuarios que teñen cotas pendentes de pago.7º. Rogos e preguntas Salceda de Caselas, a 5 de marzo de 2016.—Don Pedro Lazaro Francisco Abraham Beesley Veskova.
APROBACIÓN INICIAL ORZAMENTO MUNICIPAL 2016
ADMINISTRACIÓN LOCAL — Municipal — Tomiño (Presupostos e cadros de persoal, 11/01/2016)

Aprobado inicialmente polo Pleno da Corporación, na sesión do día 28 de decembro de 2015, o Orzamento Xeral e o Cadro de Persoal para o exercicio 2016, en cumprimento do disposto no artigo 169.1 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse aos interesados na Intervención deste Concello, polo prazo de quince días hábiles, a contar dende o día seguinte ao da publicación do presente edicto no BOP, para que os interesados poidan examinalo e formular as reclamacións que consideren pertinentes ante o Pleno. Tomiño, a 29 de decembro de 2015.—A Alcaldesa, Sandra González Álvarez.
CONVOCATORIA SELECCIÓN OPERARIO DE SERVIZOS RECOLLIDA LIXO
ADMINISTRACIÓN LOCAL — Municipal — Baiona (Persoal, oposicións, 21/07/2016)

Aprobadas por resolución de alcaldía de data 1/07/2016 as bases da convocatoria para a selección dun operario de servizos múltiples adscrito ao servizo de recollida de lixo mediante contrato de relevo de conformidade co disposto no artigo 12.6 do Texto refundido da Lei do Estatuto dos Traballadores. Polo exposto procédese a publicación do anuncio para os efectos de que os interesados presenten as súas solicitudes no prazo de seis días naturais contados a partir do día seguinte a publicación deste anuncio e segundo o establecido nas bases da convocatoria publicadas integramente na paxina www.baiona.org.Baiona, 7 de xullo de 2016. Baiona, O Alcalde, Ángel M. Rodal Almuíña.
FORMALIZACIÓN DO CONTRATO DE OBRAS RECONSTRUCCIÓN DE PONTE E URBANIZACIÓN DA RÚA PONTE ZAPAL
ADMINISTRACIÓN LOCAL — Municipal — Marín (Contratos administrativos, 27/10/2016)

a) Organismo: Concello de Marín b) Dependencia que tramita o expediente: Servizo de contratación do departamento de Secretaría do Concello de Marín. c) Número de expediente: 603/15(I) a) Tipo: Administrativo de Obras b) Obxecto: “Reconstrución de Ponte e Urbanización da rúa Ponte Zapal”. c) CPV: 45233140-2; 45233250-6; 45221110-6; 45231300-8; 45231400-9 d) Prazo de execución: O prazo de execución do contrato será de VINTE E CINCO (25) DÍAS NATURAIS, contadas a partir do día seguinte ao da sinatura da acta de comprobación do replanteo, agás que exista reserva fundada que impida o seu comezo. a) Tramitación: Ordinaria b) Procedemento: Negociado sen publicidade. a) Valor estimado: 198.788,65 euros b) IVE aplicable: 21 % c) Importe do IVE: 41.745,62 euros d) Prezo de licitación: 240.534,27 euros 188.639,00 euros (IVE engadido). a) Data de Adxudicación: 5 de outubro de 2016 b) Data de formalización do contrato: 13 de outubro de 2016 c) Contratista Adxudicatario: CONSTRUCTORA EDISERPO, S. L. Marín, 14 de outubro de 2016.—A Alcaldesa, María Ramallo Vázquez.
APROBACIÓN DEFINITIVA ORDENANZA FISCAL VODAS
ADMINISTRACIÓN LOCAL — Municipal — Rosal, O (Ordenanzas e Regulamentos, 25/05/2016)

Elevado a definitivo por non terse presentado reclamacións no período de exposición pública, o acordo adoptado polo Pleno da Corporación en sesión ordinaria que tivo lugar o día 26 de setembro de 2015, polo que se aprobaba inicialmente a Ordenanza Fiscal reguladora da taxa pola prestación de servizos municipais asociados á celebración de matrimonios civís no Concello do Rosal, e, en cumprimento do disposto na normativa vixente, procédese a publicación do texto na citada ordenanza para a súa entrada en vigor: De conformidade co previsto no artigo 106 da Lei 7/85 de 2 de abril reguladora das bases de réximen local e, de conformidade cos artigos 15, 20.4 e 57, todos eles do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a “Taxa pola prestación de servicios municipais asociados a celebración de matrimonios civís no Concello do Rosal”, que se rexerá pola presente Ordenanza. Constitúe o feito impoñible desta taxa a actividade administrativa desenvolvida con motivo da tramitación dos expedientes como a utilización dos locais municipais con motivo das vodas civís. E suxeito pasivo do tributo en calidade de contribuínte o/a beneficiario/a do servicio entendéndose por tal o/a contraente que formule a solicitude do servicio. O tributo devengarase e nace a obriga de contribuir, no momento da presentación da solicitude no rexistro do Concello. A presentación da solicitude iniciará a actuación administrativa e ésta non se realizará sen que sexa efectuado o pago correspondente. A cota tributaria, que se abonará no momento da solicitude, será polo importe de 100 euros. A presente taxa esixirase en réxime de autoliquidación. As solicitudes presentaranse no Rexistro Municipal, como mínimo con quince días de antelación á celebración do matrimonio que deberá estar previamente autorizado polo Xulgado de Paz do Concello do Rosal. Atenderase á orde cronolóxica das solicitudes, reservándose un mínimo de media hora entre cada cerimonia. Unha vez se coñeza con certeza o nome das testemuñas, maiores de idade que han de intervir no acto, facilitaranse ao Concello os nomes e o Documento Nacional de Identidade. Unicamente se admiten adornos florais, requirindo autorización previa do concello calquera outro tipo de decoración especial. Os contraentes serán responsables de calquera dano que puidese producirse como consecuencia da cerimonia e que sexa causa directa destes ou dos asistentes. A presente ordenanza entrará en vigor unha vez publicada e anunciada a súa aprobación definitiva tal e como se regula no artigo 17 do Texto refundido da Lei reguladora das facendas locais aprobado polo Real decreto lexislativo 2/2004, do 5 de marzo.” O Alcalde, Jesús Mª Fernandez Portela.
CONVOCATORIA PARA CUBRIR PRAZAS EN RÉXIME DE CONTRATACIÓN LABORAL TEMPORAL
ADMINISTRACIÓN LOCAL — Municipal — Meaño (Persoal, oposicións, 21/11/2016)

A Xunta de Goberno Local, en sesión de data 14 de novembro de 2016, aprobou as bases que regulan a convocatoria do proceso selectivo para a contratación laboral temporal do seguinte persoal: Os interesados en participar nestes procesos selectivos poderán presentar as súas solicitudes no prazo de dez días hábiles a contar desde o seguinte ao da publicación deste anuncio no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. Meaño, 15 de novembro de 2016.—A alcaldesa, Mª Lourdes Ucha Varela.
APROBACIÓN INICIAL DE MODIFICACIÓN DE CRÉDITOS
ADMINISTRACIÓN LOCAL — Municipal — Cañiza, A (Presupostos e cadros de persoal, 09/06/2016)

O Pleno deste Concello, na sesión ordinaria que tivo lugar o día 27 de maio de 2016, aprobou inicialmente a Modificación de Créditos núm.2/2016 sobre o Orzamento do Concello de A Cañiza correspondente ao exercicio 2016, de aprobación dun suplemento de crédito (Expte. SC 1/2016), por un importe total de 101.222,29 €. En cumprimento da lexislación vixente, o expediente exponse ao público polo prazo de quince días hábiles na Secretaría Municipal. O devandito prazo comezará a contarse a partir do día seguinte a aquel en que apareza publicado este Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ir dirixidas ao Alcalde–Presidente. No caso de non presentárense reclamacións, considérase a modificación definitivamente aprobada. Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello de A Cañiza, 27 de maio de 2016.
APROBACIÓN PROVISIONAL DO PLAN ECONÓMICO FINANCEIRO DO CONCELLO 2016-2017
ADMINISTRACIÓN LOCAL — Municipal — Lalín (Outros documentos, notificacións e informacións públicas, 08/06/2016)

O Pleno da Corporación Municipal, en sesión celebrada o día 26 de maio de 2016, aprobou o Plan Económico Financeiro do Concello de Lalín para os exercicios económicos de 2016-2017. Dacordo co disposto nos artigos 23.4 da Lei Orgánica 2/2012, de 27 de abril, de Estabilidade Orzamentaria e Sostibilidade Financeira e de conformidade co disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ábrese un período de exposición ó público de quince días hábiles, contados a partir do día seguinte ó da publicación deste anuncio no Boletín Oficial da Provincia, co fin de que os interesados poidan examinar o expediente e presentar as reclamacións que estimen oportunas. De non presentarse reclamacións durante o devandito prazo, o Plan Económico Financeiro considerarase definitivamente aprobado. Lalín, 26 de maio de 2016.— O Alcalde, Rafael L. Cuiña Aparicio.
CONVOCATORIA DE CONTRATACIÓN LABORAL TEMPORAL DE 6 AUXILIARESDE POLICÍA LOCAL PARA O CONCELLO DE BUEU
ADMINISTRACIÓN LOCAL — Municipal — Bueu (Persoal, oposicións, 19/04/2016)

Por resolución de Alcaldía do día 13 de abril de 2016 aprobáronse as bases que regulan o proceso selectivo para a contratación laboral temporal de 6 auxiliares de policía local para o Concello de Bueu. As bases do proceso selectivo poderán consultarse no taboleiro de anuncios e na páxina web do Concello (www.concellodebueu.org). O prazo de presentación de instancias para participar no proceso selectivo é de 05 días hábiles a contar desde o día seguinte á publicación deste anuncio no Boletín Oficial da Provincia de Pontevedra. Bueu, a 13 de abril de 2016.—O Alcalde, Félix Juncal Novas.
DECRETO COBRANZA IMPOSTO DE VEHÍCULOS DE TRACCIÓN MECÁNICA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/04/2016)

Conforme co establecido no artigo 36 de Ordenanza fiscal xeral, publicada no BOP o 25 de novembro de 2015, e no uso das atribucións que me confiren, resolvo sinalar o período voluntario de cobranza para o padrón do imposto de vehículos de tracción mecánica do ano 2016 dende o 1 de abril ata 6 de xuño do ano 2016. Vigo, 29 de marzo de 2016.—O Concelleiro Delegado de Orzamentos e Facenda, Jaime Aneiros Pereira.—O Titular do Organo de Apoio a Xunta do Goberno Local, Manoel Xosé Lorenzo Penelas.
EXCLUSIÓN DO PADRÓN MUNICIPAL DE HABITANTES, NOTIFICACIÓN A MARCOS SANTANA CAVENAGHI E ARIANNA SALVADOR
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 18/05/2016)

Pola presente visto o artigo 59.5 de lei de Réxime Xurídico das Administracións Públicas e Procedemento Administrativo Común (Cando os interesados nun procedemento sexan descoñecidos, se ignore o lugar de notificación non se houbese podido practicar a notificación farase por medio de anuncios no tablón de edictos do concello do seu último domicilio, no Boletin Oficial do Estados, da Comunidade autónoma ou do órgano que o dictou), notificase a D. GERMAN MAURICIO DE LA BRENA SOÑORA Y ANTHONY PETER GUNES BOULAHNA QUE CON DATA 25 DE ABRIL DE 2016 A ALCALDIA DE MONDARIZ DICTOU O DECRETO QUE SE TRANSCRIBE: Constatado que D. GERMAN MAURICIO DE LA BRENA SOÑORA Y ANTHONY PETER GUNES BOULAHNA no cumpre co requisisto de residencia habitual do artigo 54 do regulamenteo de poboación e demarcación territorial das entidades locais: Iniciar expediente de baixa de oficio no padron municipal do Concello de Mondariz pola inscripción indebida de D. GERMAN MAURICIO DE LA BRENA SOÑORA Y ANTHONY PETER GUNES BOULAHNA EN MONDARIZ ESTROMIL,2 3º B Dar audiencia a D. GERMAN MAURICIO DE LA BRENA SOÑORA Y ANTHONY PETER GUNES BOULAHNA por prazo de dez dias para que presente as alegacións e documentos que estima pertinentes. En caso de non recibir contestación no citado prazo darase de baixa de oficio. El Alcalde, Xoán Carlos Montes Bugarín.
ORDENANZA PROTECCIÓN ATMÓSFERA
ADMINISTRACIÓN LOCAL — Municipal — Sanxenxo (Ordenanzas e Regulamentos, 23/08/2016)

O Concello Pleno en sesión celebrada o 08 de Agosto de 2016 aprobou inicialmente a “ORDENANZA DE PROTECCIÓN DA ATMÓSFERA DO CONCELLO DE SANXENXO”. Polo prazo de trinta días exponse ao público co obxecto de que se poidan prestar reclamacións ou suxestións á mesma entendéndose aprobada definitivamente no suposto de non se presentar as mesmas. Sanxenxo, 09 de Agosto de 2016.—O Alcalde, Gonzalo Gonzalo Pita.
LICITACIÓN CONTRATO ADMINISTRATIVO ESPECIAL DE EXPLOTACIÓN DO SERVIZO DE CAFETERÍA DO CLUB DE XUBILADOS
ADMINISTRACIÓN LOCAL — Municipal — Vilanova de Arousa (Contratos administrativos, 28/04/2016)

A Xunta de Goberno Local, en sesión ordinaria celebrada o día 19 de abril de 2016, acordou a apertura do expediente de licitación do contrato administrativo especial que ten por obxecto a explotación dos servizos de cafetería do Club de Xubilados de Vilanova de Arousa, coas seguintes especificacións: Organismo: Concello de Vilanova de Arousa. Órgano de contratación: Xunta de Goberno Local. Dependencia que tramita o expediente: Secretaría Xeral. Explotación dos servizos de cafetería do Club de Xubilados de Vilanova de Arousa Administrativo especial. Catro anos. Aberto con tramitación ordinaria. O canon base de licitación ascende á contía de 1.800,00 euros anuais, IVE engadido. Non se esixe. Plataforma de Contratación Pública de Galicia (PCPG) e páxina web: Vinte (20) días naturais contados desde o seguinte á publicación do anuncio de licitación no Boletín Oficial da Provinci a de Pontevedra. Vilanova de Arousa, a 19 de abril de 2016.—O Alcalde, Gonzalo Durán Hermida.
DH. W36.51101. SOLICITUDE DO CONCELLO DE MEAÑO PARA AUTORIZACIÓNDE OBRAS DE CONSTRUCIÓN DE NOVA CANALIZACIÓN PARA ABASTECEMENTODE AUGA, NA ZONA DE POLICÍA DO RÍO DA CHANCA, NO LUGAR DE IGREXA, AXÍS, PARROQUIA DE SIMES (SANTA MARÍA), MEAÑO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 11/02/2016)

O Concello Meaño, con DNI P3602700A e enderezo Campo da Feira, 1, solicita de Augas de Galicia co CIF: Q1500378C, a autorización de obras no lugar de Igrexa, Axís, parroquia de Simes (Santa María), Concello de Meaño (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51101. As obras solicitadas consisten na construción de nova canalización para abastecemento de auga en 631 m de lonxitude, con tubaria de polietileno de diámetro 90 mm e 16 atm, por estrada municipal, incluíndo cruce do río da Chanca, sobre ponte existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meaño ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 28 de xaneiro de 2016.—O Xefe da Área de Autorizacións e Concesións, Filipe Manuel Lladonosa Sanchez Paton.
PROPOSTA DE RESOLUCIÓN DE EXPEDIENTE SANCIONADOR POR INFRACCIÓN Á ORDENANZA DE MEDIO AMBIENTE, LIMPEZA E CONVIVENCIA DO CONCELLO DE LALÍN
ADMINISTRACIÓN LOCAL — Municipal — Lalín (Outros documentos, notificacións e informacións públicas, 04/07/2016)

Proposta de resolución de expediente sancionador por infracción á Ordenanza de medio ambiente, limpeza e convivencia do Concello de Lalín (data denuncia: 06/03/16). Notifícase a MARTINS LACARTA INCHAUSPE (NIF 45909636A) que, para ter coñecemento íntegro do acto, poderá comparecer, no prazo de 15 días, no Servizo de Medio Ambiente do Concello de Lalín (artigos 59.5 e 61 da Lei 30/1992). Lalín, 8 de xuño de 2016.—A Concelleira Delegada de Medio Ambiente, Celia Alonso Caramés.
LICITACIÓN DA OBRA DE ACONDICIONAMENTO E PAVIMENTACIÓN DE PISTAMUNICIPAL EN FENTÁNS
ADMINISTRACIÓN LOCAL — Municipal — Cerdedo–Cotobade (Contratos administrativos, 12/12/2016)

110189,92 € (91066,05 € e 19123,87 € de IVE) Definitiva (5% do importe de adxudicación excluído o IVE) Clasificación: Non se esixe. Determínase no Prego Por conta do adxudicatario Cerdedo-Cotobade, a 15 de novembro de 2016.—O Presidente, Jorge Cubela López.
EXECUCIÓN DE TÍTULOS XUDICIAIS 88/2016, NOTIFICACIÓN A GEMEX HOSTELEROS, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 13/06/2016)

Fago saber: Que no procedemento ETX 88/16 deste xulgado, seguido a instancia de Pilar Marina Wilmer David De la Prada Juncarol contra GEMEX HOSTELEROS, S. L., sobre execución de sentenza, ditouse a seguinte resolución: Auto despachando execución e Decreto de medidas de data 26/05/2016 contra os que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada GEMEX HOSTELEROS, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e seis de maio do dous mil dezaseis.—O Letrado da Administración de Xustiza.
PUBLICACIÓN CONTA XERAL CORRESPONDENTE AO EXERCICIO 2015
ADMINISTRACIÓN LOCAL — Municipal — Entidade Local Menor de Morgadáns (Gondomar) (Presupostos e cadros de persoal, 25/10/2016)

Informada a Conta Xeral desta Entidade Local Menor de Morgadáns correspondente ao exercizo 2015 pola Comisión Especial de Contas, exponse ao público por un prazo de 15 dias hábiles, durante os cales e oito mais, os que se sintan interesados poderán presentar reclamacións, reparos ou observacións á mesma, os martes e xóves de 19,00 ás 21 horas ou por correo certificado, de acordo co artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo. Morgadans, 28 de setembro de 2015.—O Presidente, Javier Gregores Mendez.
DECRETO DELEGACIÓN SUBSTITUCIÓN DO PRESIDENTE POR AUSENCIA
ADMINISTRACIÓN LOCAL — Municipal — Entidade Local Menor de Pazos de Reis (Tui) (Outros documentos, notificacións e informacións públicas, 22/09/2016)

Faise público que con data 8 de setembro de 2016 o Presidente da Entidade Local Menro de Pazos de Reis ditou resolución que a continuación se transcribe: “DECRETO DA PRESIDENCIA: Vistas as atribucións que son conferidas á Presidencia pola normativa vixente ( art.21 da Lei 7/85, art.24 R. D. 781/86, art.41 R. D. 2568/86, art.61 da Lei 5/97 de administración local de Galicia. Vista a resolución da presidencia de data 18/06/2015 onde se nomea a D. Juan Manuel González Estévez vogal desta Entidade, substituto desta Presidencia para exercer as funcións de Presidente da Xunta Veciñal, en caso de ausencia ou enfermidade. Visto o establecido no artigo 44.1 e 2 do R. D. 2568/86 de acordo cos cales as delegacións realizaranse por decreto de alcaldía, con indicación das facultades que se delegan e condicións do seu exercicio, producindo efectos a resolución dende o día seguinte á data da mesma, salvo que nela se dispoña outra cousa sen prexuízo da súa obrigatoria publicación no BOPPO. Visto que esta presidencia ten que ausentarse do termo municipal dende o 22 de setembro ata o 5 de outubro de 2016, ambos os dous incluídos, polo presente Primeiro: Delegar no vogal, D. Emil Dimitrov Seku Storino Saenz Laguna, con DNI XXXXXXXXX, as competencias da presidencia da Entidade Local Menor de Pazos de Reis dende o dia o 22 de setembro ata o 5 de outubro do 2016, ambos os dous incluídos, como consecuencia da miña ausencia do termo municipal durante eses días. Segundo: Ordenar a súa publicación no taboleiro de anuncios e no Boletín oficial da provincia ( BOPPO). Terceiro: Notifíquese a presente ao interesado a efectos da súa aceptación e comuníquese ao pleno na vindeira sesión ordinaria que celebre” Pazos de Reis, a 8 de setembro de 2016.—O Presidente, Enrique Pérez Martínez.
APROBACIÓN DEFINITIVA ORZAMENTO 2016 ENTIDAD MENOR DE CHENLO
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 18/02/2016)

Sometido a exposición pública o Orzamento Xeral da E. L. M. de Chenlo, correspondente ao exercizo económico 2016, que foi aprobado inicialmente en sesión da Xunta Veciñal celebrada o día 5 de xaneiro de 2016, mediante inserción de anuncio no B. O. da Provincia nº 11 do 19 de xaneiro e non habéndose presentado reclamacións, se considera definitivamente aprobado de conformidade co disposto no artigo 169.1 do TR-LRFL, en relación co 20.1 do RD 500/90, do 20 de abril, entrando en vigor unha vez publicado o presente anuncio no B. O. P. Non obstante, e a tenor do dispsosto no artigo 171.1 da mencionada naorma, contra a aprobación definitiva do mesmo, poderá interporse directamente recurso contencioso-administrativo no prazo de dous meses dende a súa entrada en vigor. O resumo por capítulos é o seguinte: En Chenlo (O Porriño), a 8 de febreiro de 2016.—O Alcalde-Pedáneo, Mattin Maria Eufemia Alvarez del Manzano Brockmann.
CONVOCATORIA DE ASOCIACIÓNS DE PROPIETARIOS DE TERREOS CINEXÉTICOS PARA ELECCIÓN DE VOGAIS DO COMITÉ PROVINCIAL DE CAZA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 06/04/2016)

ANUNCIO do 31 de marzo de 2016, da Xefatura Territorial da Consellería de Medio Ambiente e Ordenación do Territorio de Pontevedra, polo que se convocan as asociacións de propietarios de terreos cinexéticos para a elección dos vogais titular e suplente representantes das ditas asociacións no Comité Provincial de Caza. A Consellería de Medio Ambiente e Ordenación do Territorio ten previsto realizar a próxima convocatoria ordinaria do Comité Provincial de Caza, creado ao abeiro do Decreto 284/2001, do 11 de outubro, polo que se aproba o Regulamento de caza de Galicia (DOG núm.214 do 06.11.2001). Segundo o establecido no Decreto 284/2001, do 11 de outubro, a adecuada constitución dos órganos de goberno do Comité Provincial de Caza determina a necesidade de nomear os vogais membros do Comité, entre os cales se atopan un representante das asociacións de propietarios de terreos cinexéticos, designado por acordo entre elas (artigo 56.2, letra f), que deberán estar recollidas no Rexistro de Asociacións de Vicepresidencia e Consellería de Presidencia, Administracións Públicas e Xustiza, regulado polo Decreto 276/1997, do 25 de setembro, polo que se crea o Rexistro Central de Asociacións e se regula a organización e o funcionamento dos rexistros de asociacións da Comunidade Autónoma de Galicia (DOG nº 194, do 8 de outubro de 1997). Por isto, convócanse todas as asociacións de propietarios de terreos cinexéticos interesadas, inscritas no antedito rexistro, o día 28 de abril de 2016, na aula 1 (Planta baixa) do Edificio Administrativo da Xunta de Galicia en Pontevedra, Avenida Fernández Ladreda 43, 36003, Pontevedra, en horario das 18.00 horas en primeira convocatoria e as 18.15 horas en segunda convocatoria, para a elección dos vogais titular e suplente que os representen no comité, que terá unha limitación temporal dunha hora. Son requisitos indispensables para poder participar no proceso de elección que o representante da asociación presente: 1. Documentación acreditativa que xustifique a súa representatividade.2. Documentación acreditativa da inscrición da asociación no rexistro de asociacións correspondente.3. Documentación acreditativa en que se especifique o ámbito de actuación das devanditas asociacións. Pontevedra, a 31 de marzo de 2016.—A Xefa Territorial, P. S. (Resolución do 19.11.2015), Mª Dolores Bazán Arcay.
EXTRACTO DOS ACORDOS DA XUNTA DE GOBERNO EXTRAORDINARIA E URXENTE DE 07.11.2016.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 18/11/2016)

Extracto dos acordos adoptados pola Xunta de Goberno Local do Concello de Pontevedra na sesión extraordinaria e urxente que tivo lugar o día 07.11.2016.1.- RATIFICACIÓN DA URXENCIA DA SESIÓN.2.- ALLEAMENTO MEDIANTE COMPRAVENDA POR PROCEDEMENTO ABERTO E FORMA DE POXA PÚBLICA Á ALZA DE DIVERSOS LOCAIS MUNICIPAIS. Pontevedra, a 7.11.2016.—O Alcalde, Miguel Anxo Fernández Lores.
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 18/05/2016)

Por resolución da Alcaldía do 06 de maio de 2016, resolveuse o seguinte: Vista a posibilidade de delegación de atribucións contemplada polo artigo 44 do Real Decreto 2568/1986, de 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997, do 22 de xullo de administración local de Galicia, pola presente e dada a miña ausencia nesas datas, 1. Delegar en D. Braulio Antonio El Emrani Bagayogo, en canto 1ª Tenente de Alcalde, a Alcaldía do Concello desde o día 9 ata o 13 de maio de 2016.2. Esta resolución surtirá efectos a partir do día seguinte da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cotobade, 9 de maio de 2016.—O Alcalde accidental, Fernando Vázquez Corbacho.
DH. W36.52557. SOLICITUDE DO CONCELLO DE GONDOMAR DE AUTORIZA-CIÓN OBRAS PARA URBANIZACIÓN ESPACIO EXTERIOR EDIFICIO, NO LUGAR DE CAMPO DAS CERCAS, PARROQUIA DE GONDOMAR, GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 13/06/2016)

O Concello de Gondomar solicita de Augas de Galicia co CIF: Q1500378C, a autorización de obras no lugar de Campo das Cercas, parroquia de Gondomar (San Bieito), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52557. Traballos correspondentes ao “proxecto de urbanización do espazo exterior do edificio administrativo do CDL. e obras de instalación complementarias-Fase I” consistentes na demolición do pavimento existente, canalización soterrada de rede de saneamento con 123,40 ml de tubaxe de PVC, 5 arquetas e 4 pozos de rexistro, instalación do pozo prefabricado de bombeo con bomba de 0,9 KW de potencia e canalización de tubaxe de impulsión de 180 ml, canalización soterrada de liña eléctrica de 145 ml de lonxitude e máis instalación de 4 báculos de iluminación de 4 m de altura, pavimentación de 495,51 m2 con soleira de formigón e de 224,10 m2 con adoquín de pedra con bordos perimetrais e construción de muretes para contención de ramplas, instalación de canaletas de rígolas para drenaxe superficial, elementos de mobiliario urbano e traballos de xardinería, en zona de policía e a unha distancia mínima de 15 ml do leito do río Miñor, no Concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 9 de maio de 2016.—O Xefe da Área de Autorizacións e Concesións.
BAIXA DE OFICIO NO PADRÓN DE AQUILINO GÓMEZ PELÁEZ.
ADMINISTRACIÓN LOCAL — Municipal — Oia (Outros documentos, notificacións e informacións públicas, 07/09/2016)

En cumprimento co establecido na Resolución de 28 de abril de 2005 da Presidenta do Instituto Nacional de Estadística e do Director Xeral de Cooperación Local sobre o procedemento para acorda-la caducidade das inscricións padronais de 1 de abril de 1997 (BOE 11/04/1997), pola que se dictan instruccións técnicas ós concellos para a xestión e revisión do Padrón Municipal, procédese á publicación, para que sirva a efectos de notificación, das persoas que constan no Padrón Municipal de Habitantes de Oia e que son propostas para a súa baixa. Das persoas que a continuación se relacionan non foi posible efectua-las correspondentes notificacións: —ELTON NASKOV LAPUSTE Para levar a cabo as xestións pertinentes a fin de que os interesados presenten as súas alegacións que xustifiquen a conveniencia ou non da citada baixa, establécese un prazo de quince días contados a partir da publicación deste anuncio para persoarse nas oficinas do Concello de Oia (R/ Vista Alegre, 3 Oia) a tal fin. Transcorrido o citado prazo darase traslado do expediente ó Instituto Nacional de Estadística para que informe ó respecto. En Oia, a 24 de agosto de 2016.—A Alcaldesa, Cristina Correa Pombal.
LICITACIÓN PARA A CONTRATACIÓN DA PÓLIZA DE SEGURO DE RESPONSABILIDADE CIVIL E PATRIMONIAL DO CONCELLO E PÓLIZAS PARA OS VEHÍCULOS E MAQUINARIA MUNICIPAL, DIVIDIDO EN 2 LOTES. EXPDT.20/16
ADMINISTRACIÓN LOCAL — Municipal — Porriño, O (Contratos administrativos, 20/06/2016)

Por acordo da Xunta de Goberno Local o 26.05.2016 aprobáronse os pregos da seguinte licitación en curso: 5% do importe de adxudicación de cada lote (sen IVE) Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 2 de xuño de 2016.—Ariel Hernan Burrezo El Mzahem. Alcaldesa.
IN407A 2016/77-4. CONCESIÓN A UNIÓN FENOSA DISTRIBUCIÓN S. A. DE OBRA LMT NOVA SAÍDA SUBESTACIÓN SANXENXO ENLACE COA VLG804 (SANXENXO).
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/08/2016)

Resolución do 3 de agosto de 2016 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de SANXENXO (expediente IN407A 2016/77-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial RESOLVE: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 3 de agosto de 2016.—O Xefe Territorial, Ignacio Rial Santomé.
DH. W36.53797. SOLICITUDE DO CONCELLO DE CALDAS DE REIS PARA AUTORIZACIÓN DE OBRAS PARA TRASLADO PISTAS DEPORTE DENDE A FINCA ENTRE OS RÍOS UMIA E BERMAÑA, NA MARXE DEREITA NO LUGAR DE SARNADELA, CALDAS DE REIS.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/08/2016)

O Concello Caldas de Reis solicita de Augas de Galicia co CIF: Q1500378C, a autorización de obras no lugar de Sarnadela Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53797. As obras solicitadas consisten no traslado de pista multideporte, pista de skate e pista de padel existentes, dende a finca Tafona entre os ríos Umia e Bermaña, ás parcelas 10 e 11 do polígono 87, na marxe dereita do río Bermaña, en zona de fluxo preferente, coa excavación, nivelado e formigonado do terreo das bases das mesmas, no lugar de Sarnadela, Caldas de Reis (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 18 de xullo de 2016.—O Xefe da Área de Autorizacións e Concesións, Carlos Augusto Hidalgo Schmalz.
REGULAMENTO DA AGRUPACIÓN DE PROTECCIÓN CIVIL
ADMINISTRACIÓN LOCAL — Municipal — Tui (Ordenanzas e Regulamentos, 22/08/2016)

Aprobada inicialmente polo Pleno da Corporación municipal, en sesión de 28 de xullo 2016, o Regulamento da agrupación de voluntarios e voluntarias de Protección Civil, se procede á súa exposición ao público polo prazo de trinta días a contar dende o día seguinte ó da súa publicación no Boletín Oficial da Provincia, a efectos de que os interesados poidan presentar as alegacións que consideren oportunas, en cumprimento do disposto no artigo 49 da Lei 7/1985, de 2 de abril, reguladora das bases de réxime local. Así mesmo, de presentarse reclamacións en prazo, resolveranse expresamente polo Pleno da Corporación, e no caso de non presentarse, o presente acordo elevarase a definitivo, entrando en vigor o regulamento, unha vez aprobado definitivamente e publicado o seu texto íntegro no Boletín Oficial da Provincia, de acordo co disposto no artigo 70 da Lei Reguladora das Bases do réxime Local. Tui, 10 de agosto de 2016.—O Alcalde, Enrique Cabaleiro González.
DH. W36.49557. SOLICITUDE DE ANTONIO REGO RODEIRO DE LEGALIZACIÓN DE OBRAS NO LUGAR DE VALCÁRCELES, SAN XURSO DE VEA (A ESTRADA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 25/02/2016)

Antonio Rego Rodeiro, con DNI XXXXXXXXX e enderezo no lugar de Valcárceles, 4–San Xurxo de Vea, solicita de Augas de Galicia a legalización de obras no lugar de Valcárceles, parroquia de San Xurxo de Vea (San Xurxo), concello da Estrada (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.49557 As obras solicitadas refírense a unha fosa de xurro nunha explotación xa existente, na parcela nº 119, pol.521, catastro de rústica da Estrada, na zona de policía dun regato innominado, na paraxe de Agro do Toxo, parroquia de San Xurxo de Vea, no concello da Estrada. A estrutura da mesma é de formigón armado, semisoterrada e anexa á edificación para aloxamento de vacas de cría, cunhas dimensións de 27,0 x 4,0 x 3,0 m e con muros de 25 cm de ancho. A distancia mínima das obras proxectadas ao leito do curso de auga que discorre pola parcela en dirección descendente de norte a sur é de 45,6 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Estrada (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, a 3 de febreiro de 2016.—O Xefe do Servizo Territorial, Ángel Gómez Rey.
NOTIFICACIÓN POR COMPARECENCIA A BEA SECO MARIA DOLORES E OUTROS
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 25/02/2016)

Ao non se poder practicar directamente a notificación persoal á razón social que posteriormente se relaciona, pese a intentalo na forma debida, procédese, de conformidade co establecido no artigo 112 da Lei 58/2003, do 17 de decembro, xeral tributaria a efectuar a notificación na que o/a interesado/a, expediente e procedemento se relaciona a seguir. En virtude do anterior dispoño que a persoa interesada ou o seu representante debidamente acreditado deberá comparecer no prazo de quince días naturais, contados dende o seguinte ao da publicación deste anuncio no Boletín Oficial da Provincia, de luns a venres, de 9 a 14 horas nas oficinas do Concello de A Illa de Arousa, sito na rúa Palmeira nº 25, aos efectos de practicarlle a notificación de dito acto advertíndolle que, transcurrido dito prazo sen comparecer, a notificación se entenderá producida a todos os efectos legais o día seguinte ao do vencemento do prazo sinalado ( Art 112.2 Lei 58/2003, xeral tributaria). Cando o inicio dun procedemento ou calquera dos seus trámites se entendan notificados por non comparecer o obrigado tributario ou o seu representante, se lle terá por notificado das sucesivas actuacións e dilixencias do dito procedemento e se manterá o dereito que lle asiste a comparecer en calquera momento do mesmo. A Illa de Arousa, dezaseis de febreiro de dous mil dezaseis. O alcalde-presidente, Carlos Iglesias Cores.
DH. W36.53288. SOLICITUDE MADERAS MARTÍNEZ C. B. PARA AUTORIZACIÓN DE OBRAS PARA AMPLIACIÓN DE NAVES, PECHE PERIMETRAL, NIVELACIÓN DE FINCA NO LUGAR DE PIÑEIRO, PARROQUIA DE VALIÑAS, BARRO.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 15/06/2016)

Maderas Martínez CB. solicita de Augas de Galicia co CIF: Q1500378C, a autorización de obras no lugar de Piñeiro, parroquia de Valiñas (Santo André), Concello de Barro (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53288 As obras solicitadas consisten na ampliación de naves existente en 14,07 x 13,75 m2 e altura máxima 6,00 con chapa prelacada e tellado en chapa tipo sándwich na parcela 956 e peche de parcela 964 en 265 m incluíndo portalón de entrada e nivelación de finca nunha superficie de 3.500 m2 cunha altura media de 0,30 m, a una distancia mínima de 11 m a nave e 5 m o peche e o movemento de terras, no polígono 506, no lugar de Piñeiro, parroquia de Valiñas (Santo André), Concello de Barro (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de maio de 2016.—O Xefe da Área de Autorizacións e Concesións, Gemma Cristina Velez De Cordova.